《偈颂一百六十九首 其一○三》
宋代·释智朋

田库儿，甚奇怪。一下锄头，打破土块。尽大地老和尚，髑髅粉碎，坐一走七，圆融内外。

青松下，明窗内，玉殿琼楼未为最。分毫定斤两。涓滴见沧海，拄杖子话在。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。